पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र अंतर्गत कांडी -मझिआंव मुख्य मार्ग पर चोराटी पहाड़ के पास रविवार की सुबह सात बजे बोलेरो एक बाइक को टक्कर मार फरार हो गया। जिसमें एक व्यक्ति की मौत हो गई व एक अन्य गंभीर रूप से घायल है। सूचना मिलने पर मौके पर पहुंची पुलिस ने शव को कब्जे में ले कर पोस्टमार्टम के लिए गढ़वा भेज दिया। मिली जानकारी के अनुसार घटहुआं कला गांव में मुखिया से मिलकर एक ही बाइक से रतनगढ़ गांव निवासी बेलास यादव(55) व भतीजा रघुनाथ यादव(25) अपने घर जा रहे थे। तभी चोराटी पहाड़ के पास सामने से आ रही बोलेरो ने बाइक में जोरदार टक्कर मारा।
इस भीषण टक्कर में दोनों गंभीर रूप से घायल हो गया। बाद में बेलास यादव की मौत हो गयी। हादसे के बाद राहगीरों एवं आसपास के लोगों की भीड़ जुट गई और सूचना पाकर पुलिस भी पहुंच गई। आसपास के लोगों ने घायल रघुनाथ को रेफरर अस्पताल मझिआंव ले जाया गया। जहां से हालत गंभीर होने पर चिकित्सकों ने गढ़वा सदर अस्पताल रेफर कर दिया। बेलास यादव की मौत की खबर सुनते ही परिजनों में कोहराम मच गया। थाना प्रभारी नीतीश कुमार ने बताया कि मामले की छानबीन चल रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn